สวัสดีค่ะ. พอดีพึ่งผ่าคลอดมาได้1เดือน แล้วมีsexแบบใช้นิ้วอย่างเดียวค่ะ แล้วมีเลือดออก อยากทราบว่ามันอันตรายมั้ยคะ (ก่อนหน้านี้เคยมีเพศสัมพันธุ์ แบบปกติแบบเบาๆ ไม่รุนแรงไม่มีเลือดออก ไม่เคืองแผล ) สาเหตุที่ใช้นิ้วแล้วเลือดออก. มีอะไรบ้างคะ แล้วประจำเดือนหลังคลอดแบบผ่าคลอด มาตอนไหนคะ
สวัสดีค่ะ การใช้นิ้วสอดใส่เข้าสู่ช่องคลอด อาจมีผลทำให้เยื่อบุช่องคลอดเกิดการฉีกขาดได้ เนื่องจากเล็บมีความแข็ง อีกทั้งยังแหลมคม โดยเฉพาะหากเล็บยาว ทั้งนี้ เลือดที่ออกจะมีปริมาณไม่มาก ออกแบบซึมๆ และมักจะหายไปได้เองภายในไม่กี่วัน ไม่ได้อันตรายอะไรแต่หากเลือดที่ออกมีปริมาณมาก หรือออกต่อเนื่องกันหลายวัน หรืออกกะปริดกะปรอยมากอีกเรื่อยๆ หรือมีปวดท้องน้อยมากร่วมด้วย อาจเกิดจากสาเหตุอื่นๆ เช่น มีมดลูกอักเสบ มะเร็งปากมดลูก หรือผลข้างเคียงจากการใช้ยาฮอร์โมนต่างๆ (หากใช้อยู่) เช่น ยาคุมกำเนิด ยาสตรี สมุนไพร และอาหารเสริมต่างๆ เป็นต้น ซึ่งหากมีเลือดออกในลักษณะนี้ ก็ควรไปพบสูติ-นรีแพทย์เพื่อตรวจค่ะหากคลอดครบ 1 เดือนแล้ว ควรไปตรวจหลังคลอดตามนัดด้วย และหลังจากนี้ ควรเริ่มใช้วิธีคุมกำเนิดโดยเร็ว โดยหากยังให้นมลูกอยู่ วิธีการคุมกำเนิดหลังคลอดที่จะไม่กระทบกับการหลั่งน้ำนม ได้แก่ ยาฝังคุมกำเนิด ยาฉีดคุมกำเนิดชนิดฮอร์โมนเดี่ยว (ฉีดทุก 3 เดือน) ยาทานคุมกำเนิดชนิดฮอรโมนเดี่ยว เช่น ยี่ห้อ exluton, dailyton, cerazette เป็นต้น ทั้งนี้ หากเคยมีเพศสัมพันธ์ไปแล้ว ก็ควรตรวจหาการตั้งครรภ์ก่อนที่จะเริ่มคุมกำเนิดด้วยค่ะ